Die Oos-Kaapse regering het die koshuis van die Paul Kruger-kollege in 2012 in kantore omskep. Dié gebou is in 1939 opgerig volgens 'n ontwerp deur die argitekte Simerink & Brinkman. Die projek se geskatte koste was amper R10 miljoen. Volgens 'n ander bron was dit egter die gebou van die Normaalskool Steynsburg wat studente op 15 Oktober 1915 betrek het.
Steynsburg se Hoërskool Paul Kruger, waar N.P. van Wyk Louw tydens 1928 Engels en 'n bietjie Duits gegee het, is aan die einde van 1992 weens dalende leerlingetalle gesluit. Die gemeenskap het toe die eiendom van die hoërskool oorgeneem en die Paul Kruger Kollege vir Christelike Onderwys op 19 Januarie 1993 daarin geopen, blykbaar met net meer as 20 leerlinge. Intussen het die Laerskool Unie as 'n staatskool voortbestaan. Die Kaaplandse Onderwysdepartement (KOD) het die stigting van die sekondêre skool goedgekeur. Teen April 1993 het die hele kollege 66 leerlinge gehad, waarvan 22 in die hoërskool-afdeling was omdat die skool in sy stigtingsjaar reeds gedwing is om, weens geldelike oorwegings, laerskoolleerlinge in te neem. Die meeste van dié leerlinge het uit die Laerskool Unie gekom sodat dié skool kort voor lank net sowat 60 leerlinge oorgehad het. Die KOD het toe Paul Kruger-kollege se laerskool-afdeling gesluit. Hierna het op een na die hele bestuur van die plaaslike Nasionale Party-tak uit protes bedank het. Die privaat skool se direksie het toe appèl aangeteken by die onderwysminister.
Ondanks mooi prestasie en goeie matriekuitslae het die ontvolking van die Oos-Kaapse platteland eindelik sy tol op die privaatskool geëis toe dit in 2007 moes sluit.
Venterstad 64 km
Aliwal-Noord 125 km
Middelburg 90 km
Molteno 53 km
Hofmeyr 48 km
Ontsluit van "https://af.wikipedia.org/w/index.php?title=Steynsburg&oldid=1530657"	Kategorie: Nedersettings in Joe GqabiVersteekte kategorië: Pages using ISBN magic linksKoördinate op Wikidata	Navigasie-keuseskerm
CebuanoEnglishNederlandsSesotho sa LeboaRomânăSesothoSetswanaTshivenda	Wysig skakels	Die bladsy is laas op 6 Februarie 2017 om 07:11 bygewerk.